CELEX: 62019CN0852
Language: fi
Date: 2019-11-21 00:00:00
Title: asia C-852/19: Ennakkoratkaisupyyntö, jonka Spetsializiran nakazatelen sad (Bulgaria) on esittänyt 21.11.2019 – Rikosoikeudenkäynti, jossa vastaajana on Ivan Gavanozov

2.3.2020   
            
            
               FI
            
            
               Euroopan unionin virallinen lehti
            
            
               C 68/31
            
         
      Ennakkoratkaisupyyntö, jonka Spetsializiran nakazatelen sad (Bulgaria) on esittänyt 21.11.2019 – Rikosoikeudenkäynti, jossa vastaajana on Ivan Gavanozov
      (asia C-852/19)
      (2020/C 68/33)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Spetsializiran nakazatelen sad
      
         Rikosoikeudenkäynnin asianosainen pääasiassa
      
      Ivan Gavanozov
      
         Ennakkoratkaisukysymykset
      
      Onko kansallinen säännöstö, jossa ei säädetä oikeussuojakeinoista kotietsinnän suorittamista asunnossa ja liiketiloissa, tietyn omaisuuden takavarikointia ja todistajan kuulemisen järjestämistä koskevan eurooppalaisen tutkintamääräyksen antamista vastaan, direktiivin 2014/41 (1) 14 artiklan 1–4 kohdan, 1 artiklan 4 kohdan ja johdanto-osan 18 ja 22 perustelukappaleen sekä perusoikeuskirjan 47 ja 7 artiklan, luettuina yhdessä Euroopan ihmisoikeussopimuksen 13 ja 8 artiklan kanssa, mukainen?
      Voidaanko näissä olosuhteissa antaa eurooppalainen tutkintamääräys?
      
         (1)  Rikosasioita koskevasta eurooppalaisesta tutkintamääräyksestä 3.4.2014 annettu Euroopan parlamentin ja neuvoston direktiivi 2014/41/EU (EUVL 2014, L 130, s. 1).